ประกาศคณะกรรมการว่าด้วยการโฆษณาประกาศคณะกรรมการว่าด้วยการโฆษณาเรื่องการโฆษณาขายสินค้าหรือบริการโดยการให้ของแถมสิทธิหรือประโยชน์โดยให้เปล่า(ซึ่งมิใช่การเสี่ยงโชค)[๑] โดยที่ปรากฏว่าผู้ประกอบธุรกิจเป็นจำนวนมากได้ส่งเสริมการขายสินค้าหรือบริการโดยใช้วิธีการให้ของแถมสิทธิหรือประโยชน์ โดยให้เปล่า (ซึ่งมิใช่การเสี่ยงโชค)[๒]และมีการโฆษณาในหลายลักษณะเช่น(๑) การส่งเสริมการขายสินค้าหรือบริการโดยการให้สินค้าหรือบริการโดยให้เปล่า เช่น การโฆษณาการเรียนภาษาต่างประเทศโดยให้บริการสอนโดยไม่คิดค่าตอบแทน หรือแถมหนังสือเรียนจำนวนหนึ่งนอกเหนือไปจากหนังสือที่มีการซื้อขาย(๒) การส่งเสริมการขายสินค้าหรือบริการโดยการให้นำกระดาษห่อสินค้ากล่องบรรจุสินค้าหรือวัสดุอื่นใด (ใบเสร็จ แสตมป์ ฯลฯ)ไปแลกหรือแลกซื้อสินค้าหรือบริการ หรือให้ใช้กระดาษกล่องหรือวัสดุดังกล่าวเป็นบัตรลดราคาในการซื้อสินค้าหรือบริการ(๓) การส่งเสริมการขายสินค้าหรือบริการโดยการแถม เช่น ซื้อ๑ แถม ๑เนื่องจากการให้ของแถม สิทธิหรือประโยชน์โดยให้เปล่ามิใช่การเล่นตามมาตรา ๘ แห่งพระราชบัญญัติการพนัน พุทธศักราช ๒๔๗๘ผู้ประกอบธุรกิจจึงไม่ต้องขอรับใบอนุญาตจากสถานีตำรวจท้องที่ด้วยเหตุนี้ผู้ประกอบธุรกิจจึงเป็นผู้เดียวที่ทราบข้อกำหนด เงื่อนไข และกติกาการให้ของแถมสิทธิหรือประโยชน์ โดยให้เปล่าดังกล่าว ดังนั้น ถ้าหากว่าผู้ประกอบธุรกิจมิได้แถลงข้อกำหนดเงื่อนไขและกติกาการให้ของแถมโดยให้เปล่าดังกล่าวไว้ในข้อความโฆษณาอย่างชัดแจ้งแล้วย่อมจะเกิดปัญหาข้อพิพาททางกฎหมายกับผู้บริโภคในภายหลังได้ว่า ข้อความโฆษณาที่ขาดรายละเอียดดังกล่าวจะเป็นการฝ่าฝืนกฎหมายว่าด้วยการคุ้มครองผู้บริโภคหรือไม่นอกจากนั้น แม้บางกรณีข้อความโฆษณาจะมีรายละเอียดเกี่ยวกับข้อกำหนด เงื่อนไข และกติกาการให้เปล่าดังกล่าวครบถ้วนแต่ก็ยังอาจเกิดปัญหาแก่ผู้ประกอบธุรกิจเองได้ว่า เมื่อร้านค้าหรือตัวแทนจำหน่ายไม่ปฏิบัติตามข้อกำหนดเงื่อนไขหรือกติกาตามที่ผู้ประกอบธุรกิจได้โฆษณาไว้โดยผู้ประกอบธุรกิจไม่มีส่วนรู้เห็นในการนี้ด้วยจะถือว่าข้อความโฆษณาดังกล่าวเป็นเท็จ หรือเกินความจริงที่ผู้ประกอบธุรกิจต้องรับผิดชอบด้วยได้หรือไม่ปัญหาดังกล่าวข้างต้น จะเห็นได้ว่า หากผู้ประกอบธุรกิจได้ทราบข้อแนะนำล่วงหน้าว่าควรจะปฏิบัติหรือดำเนินการเช่นใดจึงจะอยู่ในเกณฑ์ที่คณะกรรมการว่าด้วยการโฆษณาเห็นว่าข้อความนั้นไม่เป็นเท็จหรือเกินความจริงหรือไม่อยู่ในเกณฑ์ที่คณะกรรมการว่าด้วยการโฆษณาจะออกคำสั่งให้แก้ไขความเข้าใจผิดของผู้บริโภคที่อาจเกิดขึ้นแล้วตามกฎหมายว่าด้วยการคุ้มครองผู้บริโภคก็จะเป็นประโยชน์แก่ทั้งฝ่ายผู้ประกอบธุรกิจและฝ่ายผู้บริโภคดังนั้น เพื่อเป็นการแนะแนวทางให้ผู้ประกอบธุรกิจทราบว่าข้อความโฆษณาควรมีรายละเอียดเป็นประการใดจึงจะไม่ทำให้ข้อความนั้นฝ่าฝืนกฎหมายว่าด้วยการคุ้มครองผู้บริโภคและผู้ประกอบธุรกิจควรจะดำเนินการอย่างไร จึงจะไม่ทำให้ข้อความโฆษณาดังกล่าวเป็นเท็จหรือเกินความจริงหรือจะไม่อยู่ในเกณฑ์ที่คณะกรรมการว่าด้วยการโฆษณาจะออกคำสั่ง ให้แก้ไขความเข้าใจผิดของผู้บริโภคที่อาจเกิดขึ้นแล้วเมื่อร้านค้าหรือตัวแทนจำหน่ายไม่ปฏิบัติตามข้อกำหนดเงื่อนไขและกติกาตามที่ได้โฆษณาไว้ คณะกรรมการว่าด้วยการโฆษณาจึงขอให้ข้อแนะนำไว้ดังต่อไปนี้๑. ข้อความโฆษณาการให้ของแถมสิทธิหรือประโยชน์โดยให้เปล่าอย่างน้อยที่สุดให้มีรายละเอียด ดังต่อไปนี้๑.๑ ข้อความที่ระบุไว้อย่างชัดเจนว่าสินค้าหรือบริการใดที่ผู้บริโภคจะต้องซื้อในราคาปกติและเมื่อซื้อแล้วผู้ประกอบธุรกิจจะให้ของแถม สิทธิหรือประโยชน์อย่างใดโดยให้เปล่าแก่ผู้บริโภคในข้อความโฆษณานั้นให้มีรายละเอียดเกี่ยวกับประเภทและลักษณะของของแถมสิทธิหรือประโยชน์ และมูลค่าของสิ่งดังกล่าวแต่ละสิ่งถ้าเป็นการโฆษณาทางวิทยุกระจายเสียงหรือวิทยุโทรทัศน์ผู้ประกอบธุรกิจจะไม่ระบุมูลค่าของของแถม สิทธิหรือประโยชน์ทุกสิ่งโดยจะระบุมูลค่าของสิ่งเป็นของแถม ฯลฯเฉพาะสิ่งที่มีมูลค่าแตกต่างไปจากความเข้าใจโดยทั่วไปของผู้บริโภคและมีมูลค่าที่ไม่อาจทราบได้โดยทั่วไปเท่านั้นก็ได้๑.๒ รายละเอียดเกี่ยวกับเงื่อนไขและข้อกำหนดต่าง ๆในการให้ของแถม สิทธิหรือประโยชน์โดยให้เปล่าซึ่งต้องแสดงให้ปรากฏชัดเจนและเด่นชัดในข้อความโฆษณารายละเอียดเกี่ยวกับเงื่อนไขและข้อกำหนดต่าง ๆ ดังกล่าวที่ทำให้ปรากฏบนข้อความโฆษณาในส่วนที่เป็นเชิงอรรถหรือหมายเหตุต่อท้ายหรือคำอธิบายที่แยกไว้ต่างหากนั้นไม่ถือว่าทำให้ปรากฏชัดเจนและเด่นชัดตามความในวรรคหนึ่ง๑.๓ประเภทของร้านค้าหรือตัวแทนจำหน่ายที่ผู้ประกอบธุรกิจจัดให้มีการให้ของแถมสิทธิหรือประโยชน์โดยให้เปล่า๑.๔กำหนดระยะเวลาเริ่มต้นและระยะเวลาสิ้นสุดของการให้ของแถม สิทธิหรือประโยชน์โดยให้เปล่าถ้าเป็นการโฆษณาทางวิทยุโทรทัศน์ข้อความโฆษณาที่กำหนดระยะเวลาสิ้นสุดของการให้ของแถม สิทธิหรือประโยชน์โดยให้เปล่าให้ปรากฏในส่วนที่เป็นภาพและส่วนที่เป็นเสียง แต่ข้อความโฆษณาที่กำหนดระยะเวลาเริ่มต้นนั้นจะให้ปรากฏในส่วนที่เป็นภาพหรือส่วนที่เป็นเสียงอย่างหนึ่งอย่างใดก็ได้๑.๕ เขตหรือถิ่นที่กำหนดให้มีการจัดให้มีการให้ของแถมสิทธิหรือประโยชน์โดยให้เปล่า (ในกรณีที่มิได้จัดมีการให้ของแถม ฯลฯทั่วราชอาณาจักร)๒. ข้อควรปฏิบัติของผู้ประกอบธุรกิจมีดังนี้๒.๑ผู้ประกอบธุรกิจควรทำความตกลงล่วงหน้ากับร้านค้าหรือตัวแทนจำหน่ายเสียก่อนในเรื่องเกี่ยวกับการจัดให้มีการให้ของแถมสิทธิหรือประโยชน์ ให้เป็นที่เข้าใจในเงื่อนไขและข้อกำหนดในการให้ของแถม ฯลฯจนสามารถปฏิบัติการได้ถูกต้องตามที่ผู้ประกอบธุรกิจได้โฆษณาไว้ต่อผู้บริโภค๒.๒ในกรณีที่ผู้ประกอบธุรกิจรู้หรือมีเหตุอันควรสงสัยว่าร้านค้าหรือตัวแทนจำหน่ายใดทำการลวงผู้บริโภคหรือไม่ปฏิบัติการตามข้อกำหนดเงื่อนไข และกติกาตามที่ได้โฆษณาไว้ให้ผู้ประกอบธุรกิจรีบแก้ไขข้อผิดพลาดของร้านค้าหรือตัวแทนจำหน่ายนั้นโดยมิชักช้าและในกรณีที่ไม่สามารถแก้ไขข้อผิดพลาดดังกล่าวภายในกำหนดระยะเวลาอันสมควรนับแต่วันที่รู้หรือทราบเหตุอันควรสงสัยว่าร้านค้าหรือตัวแทนจำหน่ายกระทำผิดพลาดดังกล่าวให้ผู้ประกอบธุรกิจระงับการโฆษณาข้อความนั้นในทันทีทันใดเป็นการชั่วคราวจนกว่าจะได้มีการแก้ไขข้อผิดพลาดนั้นหากผู้ประกอบธุรกิจยังมีข้อสงสัยเกี่ยวกับข้อแนะนำดังกล่าวก็อาจขอคำปรึกษาได้จากสำนักงานคณะกรรมการคุ้มครองผู้บริโภค สำนักนายกรัฐมนตรีอนึ่งเพื่อประโยชน์ในการตรวจสอบของพนักงานเจ้าหน้าที่ตามมาตรา ๕ แห่งพระราชบัญญัติคุ้มครองผู้บริโภคพ.ศ. ๒๕๒๒ และเพื่อประโยชน์ในการส่งหลักฐานตามคำสั่งของคณะกรรมการว่าด้วยการโฆษณาตามมาตรา๑๗ แห่งพระราชบัญญัติดังกล่าว ผู้ประกอบธุรกิจที่จัดให้มีการให้ของแถมสิทธิหรือประโยชน์โดยให้เปล่า ควรจัดทำและเก็บหลักฐานการให้ของแถมสิทธิหรือประโยชน์ดังกล่าวด้วยประกาศ ณ วันที่ ๒๔ มกราคม ๒๕๒๓อมร จันทรสมบูรณ์ประธานกรรมการว่าด้วยการโฆษณามณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษา/เล่ม ๙๗/ตอนที่ ๖๕/หน้า ๑๒๙๑/๒๒ เมษายน ๒๕๒๓[๒] การส่งเสริมการขายสินค้าหรือบริการโดยจัดให้มีการเสี่ยงโชคคณะกรรมการว่าด้วยการโฆษณาได้มีประกาศในเรื่องนี้ไปแล้ว ประกาศลงวันที่ ๒๐ ธันวาคม๒๕๒๒